Príloha č. 2

                        EURÓPSKA HOSPODÁRSKA KOMISIA			 TRANSEURÓPSKA DIAĽNICA SEVER-JUH /TEM/
ZMLUVA O SPOLOČNOM FONDE NA SPOLUPRÁCU
                         
Zmluva medzi Európskou hospodárskou komisiou OSN na jednej strane /ďalej len Hospodárska  komisia/ a účastníckymi vládami TEM na strane druhej, ktoré sa dohodli na nasledujúcom:
					Článok I							
Hospodárska komisia a vlády a TEM /ďalej len „účastnícke vlády“/ sa dohodli na spolupráci pri zavedení projektu nazvaného „Transeurópska diaľnica sever-juh“ /ďalej len „projekt“/ a ktorého popis je v prílohe A. Hospodárska komisia a účastnícke vlády sa ďalej dohodli, že Hospodárska komisia bude výkonnou agentúrou pre uvedený projekt.	

					Článok II					

Účastnícke vlády budú prispievať prostriedkami na krytie nákladov projektu tak ako je popísane nižšie.					

					Článok III				

Výkonná agentúra bude v zmysle tejto zmluvy a na základe rozhodnutia riadiaceho výboru TEM vzťahujúcich sa k programu práce a rozpočtu zodpovedná za riadenie prostriedkov, ktorými prispievajú účastnícke vlády na pokrytie nákladov na projekt: Výkonný sekretár Hospodárskej komisie bude vykonávať funkciu sekretariátu aké sú mu určené touto zmluvou a ako mu môže byť určené zmluvnými stranami.

					Článok IV			

1.	Každá účastnícka vláda dá OSN ročne k dispozícii 7500 USD, spôsobom uvedeným v odseku 2, ktoré môžu byť doplnené príspevkom z iného zdroja a Hospodárska komisia použije prostriedky na pokrytie projektu tak, ako je to uvedené v prílohe A.
2.	Každá účastnícka vláda vloží vyššie uvedené prostriedky v konvertibilnej mene na neobmedzené použitie na účet určený Hospodárskou komisiou v Swiss Bank Corporation, Case postale 2770, CH 1211 Geneve 2, najneskôr do konca januára každého roka.
3.	Hospodárska komisia ustanoví fond podľa Finančných smerníc a pravidiel OSN pre prijímanie a spravovanie vyššie uvedených prostriedkov.
4.	Fond a činnosti z neho financované budú spravované Hospodárskou komisiou v súlade so smernicami, pravidlami a nariadeniami OSN. Rovnako podľa týchto smerníc, pravidiel a nariadení bude zamestnaný a riadený personál, obstarávanie zariadení, dodávok a služieb a kontraktov.				
           Všetky finančné účty a správy budú vyjadrované v USD.																		 
Článok V

1.	Fond bude zaťažovaný výdavkami, ktoré vzniknú Hospodárskej komisii pri uskutočňovaní projektu v zmysle tejto Zmluvy. 

2.	Fond bude ďalej zaťažovaný trinástimi (13) percentami zo všetkých výdavkov z frndu, čo bude poplatok za služby vykonávané Hospodárskou komisiou pri zavádzaní projektu financovaného cez uvedený fond. 

3.	fond bude ďalej zaťažovaný sumou, ktorá sa bude rovnať jednému percentu (1) čistých platov osôb zamestnaných výkonnou agentúrou a ktorých zamestnanie je financované fondom s cieľom vytvoriť rezervu pre pokrytie akýchkoľvek nárokov vzniknutých z úmrtia, zranenia alebo choroby pri výkone služobných povinností v zmysle smerníc, pravidiel alebo zmlúv OSN, pričom táto rezerva nemôže byť refundovaná účastníckym vládam. 

Článok VI

1.	Hospodárska komisia začne a bude vykonávať činnosti v zmysle tejto Zmluvy po obdržaní príspevkov. 

2. 	Hospodárska komisia nebude prešetrovať výšku stanovenú na výdavky v projekte. 

3.	Ak vzniknú neočakávané výdavky alebo ak sa výška ročného príspevku ukáže byť nedostatočnou na pokrytie nákladov projektu, tak Hospodárska komisia vypracuje a rozpošle doplnkový rozpočet preukazujúci ďalšie potrebné financie. Ak tieto dodatočné financie nebudú poskytnuté tak pomoc pri projekte môže byť redukovaná a aj to je potrebné tak zastavená. V žiadnom prípade nepreberá Hospodárska komisia nijakú zodpovednosť za zvýšenie prostriedkov vo fonde. 

Článok VII

	Vlastníctvo zariadení, dodávok a iného majetku financovaného z fondu bude zverené OSN. V prípade zastavenia alebo uplynutia platnosti tejto Zmluvy bude vlastníctvo predmetom konzultácií medzi účastníckymi vládami a výkonnou agentúrou. 

Článok VIII

	Vyhodnotenie činností projektu financovaných z fondu bude vykonávané spoločne s Hospodárskou komisiou a účastníckymi vládami v požadovanej periodicite.

Článok XI

	Tento fond bude kontrolovaný výlučne podľa interných a externých postupov stanovených vo finančných pravidlách, nariadeniach a smerniciach OSN.

Článok X

	Hospodárska komisia bude v súlade s postupmi OSN poskytovať účastníckym vládam nasledujúce prehľady a správy: 

a)	Ročnú finančnú uzávierku preukazujúcu príjmy, výdavky, Ďalšie príjmy všetkého druhu a záväzky k 31. decembru každého roka s ohľadom na prostriedky poskytnuté účastníckymi vládami. 

b)	Finančnú správu a záverečnú finančnú uzávierku do šiestich mesiacov po vypršaní alebo ukončení tejto Zmluvy.

Článok XI

	Hospodárska komisia po konzultáciách s riadiacim výborom TEM upozorní účastnícke vlády, ak podľa jej mienky budú splnené ciele, pre ktoré bol fond zriadený. Dátum takéhoto upozornenia bude považovaný za dátum vypršania tejto Zmluvy, pričom ďalej platí článok XIV pre dôvody v ňom uvedené. 

Článok XII

	Každý členský štát Hospodárskej komisie ako aj štáty majúce konzultačný status v Hospodárskej komisii a regionálne ekonomické organizácie vytvorené suverénnymi členskými štátmi Hospodárskej komisie, ktoré majú kompetencie v predmete stanovenom touto Zmluvou, vyjadria svoju vôľu zúčastniť sa na projekte žiadosťou zaslanou výkonnému tajomníkovi Hospodárskej komisie. Ten rozpošle kópiu tejto žiadosti účastníckym vládam. 

	Ak výkonný tajomník nedostane námietky týkajúce sa uchádzača do deväťdesiat dní, potom sa štát alebo organizácia stane účastníckou stranou Zmluvy, s povinnosťami vykonávať záväzky uvedené okrem iného v článku I. Výkonný tajomník bude následne informovať ostatné zúčastnené strany. 

Článok XIII

	Zmluva a jej účinky môžu zanikať rozhodnutím Hospodárskej komisie alebo rozhodnutím účastníckych vlád do 30 dní po tom, čo navrhujúca strana zašle písomný návrh druhej strane, pričom naďalej platí článok X. 

Článok XIV

	Po zániku alebo uplynutí doby tejto Zmluvy podľa článkov XI alebo XIII zostanú prostriedky fondu v držbe Hospodárskej komisie až dovtedy, kým Hospodárska komisia nepokryje všetky výdavky. Potom bude prípadný zostatok vo fonde predisponovaný podľa rozhodnutia účastníckych vlád. 

Článok XV
 	Táto zmluva je otvorená na podpis všetkým štátom TEM. Do platnosti vstúpi po podpise Hospodárskou komisiou a nasledovnými účastníckymi vládami : Maďarsko, Taliansko, Rumunsko a Juhoslávia.